
Capitolul 1 


NATO, FEDERAȚIA RUSĂ ȘI EUROPA DE EST 
Mihai ZODIAN 


Relaţiile Est-Vest se caracterizează, în ultimele luni, printr-un amestec interesant de 
tensiuni şi blocaj strategic, în care hărțuieli minori, măsuri de descurajare, acuzaţii reciproce, 
diplomaţie amintind de Războiul Rece şi dezvoltarea capabilităților se asociază unui context 
general în care niciuna dintre părți nu pare a înregistra un succes decisiv. Aflată la frontiera sud- 
estică a NATO şi a Occidentului, România este direct interesată de evoluţiile politico-militare, 
economice şi identitare din spaţiile înconjurătoare. Textul de față cuprinde trei mari secțiuni: una 
dedicată capabilităților convenţionale; o a doua, aspectelor nucleare, în timp ce o a treia cuprinde 
incidentele acumulate în ultimele luni. 

Autorităţile ruse au anunţat, pe 4 mai 2016, că intenţionează să formeze trei noi divizii de 
infanterie motorizată, în vestul şi sudul țării!. Acestea vor avea un efectiv de circa 10.000 
militari şi urmează a fi desfăşurate în regiunile Smolensk, Voronej şi Rostov pe Don, potrivit 
publicaţiei The Moscow Times”. Moscova consideră că măsurile respective sunt un răspuns la 
deciziile şi acțiunile NATO din Europa de Est, în timp ce Alianţa Nord-Atlantică consideră că 
regimul de la Kremlin poartă principala responsabilitate, date fiind alipirea Crimeii, conflictul 
din estul Ucrainei şi alte acţiuni în spaţiul respectiv”. 

De exemplu, ministrul rus al Apărării, Serghei Şoigu a blamat „creşterea capabilități 
forțelor NATO în proximitatea frontierelor Rusiei”, pentru adoptarea deciziei respective. Decizia 
a fost anunţată din ianuarie, dar, potrivit agenției Reuters, oficialul nu a oferit atunci o explicaţie 
a acestei măsuri“. De cealaltă parte, secretarul general al Alianţei, Jens Stoltenberg, a subliniat 


că toate hotărârile şi acțiunile instituției pe care o reprezintă au un caracter defensiv. 


! Dimitri Solovyov, Lidia Kelly, „Rusia Warns of retaliation as NATO plans more deployments in Eastern Europe”, 
Reuters, 4 mai 2016, http://www.reuters.com/article/us-russia-nato-divisions-idUSKCNOXVOTU; ***, „3 new 
divisions at Russian border are “only one measure’ against NATO build-ul — Russia's envoy”, 24 mai 2016, RT, 
https://ww.rt.com/news/344253-nato-russia-drills-envoy (accesat iunie 2016). 

2 *** Details of New Russian Army Divisions to ‘Counter’ NATO Revealed”, The Moscow Times, 4 mai 2016, 
http://ww.themoscowtimes.com/news/article/details-of-new-russian-army-divisions-to-counter-nato-revealed/ 
567935.html (accesat iunie 2016). 

* Dimitri Solovyov, Lidia Kelly, op. cit; ***, „3 new divisions at Russian border are “only one measure’ against 
NATO build-ul — Russia's envoy”, 24 mai 2016, RT, https://www.rt.com/news/344253-nato-russia-drills-envoy 
(accesat iunie 2016). 

* Maria Kiselyova, Polina Devitt, Andrew Osborn, „Russia to deploy new divisions on Western flank, form new 
nuclear regiments”, Reuters, 12 ianuarie 2016, http://wvww.reuters.com/article/us-russia-army-idUSKCNOUQOY A 
201601 12 (accesat iunie 2016). 


În preajma reuniunii la nivel înalt a NATO de la Varşovia, dedicată, printre altele, adoptării 
de măsuri menite a creşte securitatea în regiunea Europei de Est, s-au conturat mai clar proiectele 
de desfăşurare a forțelor în statele membre din spațiul respectiv. Potrivit oficialilor Alianţei, după 
cum am văzut, scopul este de a asigura apărarea colectivă, nu unul ofensiv. Astfel, şeful 
Pentagonului, Ashton Carter a anunțat, pe 2 mai, că liderii Organizaţiei Tratatului Atlanticului de 
Nord au în vedere o forță de rotaţie formată din patru batalioane sau aproximativ 4000 militari, 
potrivit agenţiei Reuters, care citează o informaţie publicată de The Wall Street Journal”. 

Unităţile vor acţiona în teritoriile Poloniei şi celor trei ţări baltice, Letonia, Lituania şi 
Estonia, vor participa la exerciţii şi vor beneficia de echipament pre-poziţionat”. Ministrul polonez 
al Apărării, Antoni Macierewicz, a afirmat că un batalion va fi dispus în ţara sa”. La rândul său, 
secretarul general, Jens Stoltenberg, a precizat că Alianţa Nord-Atlantică trebuie îşi dezvolte 
capabilitățile în condițiile manifestării unor provocări de securitate în estul şi sudul zonei de 
responsabilitate“. Alte surse vorbesc despre cinci batalioane, inclusiv şeful diplomaţiei britanice, 
Philip Hammond’. Acestea ar urma să fie conduse de membri, precum SUA sau Germania, ceea 
ce ar trebui să asigure o mai mare credibilitate politicii de descurajare convenţională". Dincolo de 
numărul precis şi compoziția trupelor, este important semnalul trimis atât membrilor est-europeni 
ai alianței, cât şi Moscovei, referitor la seriozitatea apărării teritoriului statelor NATO. 

Conflictele din Crimeea au atras atenția asupra importanței unora dintre scopurile 
Organizaţiei Tratatului Atlanticului de Nord, care, după 1989, au părut a fi mai puţin actuale, 
anume protecţia faţă de riscul de invazie. În timpul reuniunii la nivel înalt desfăşurată în Țara 
Galilor, din septembrie 2014, liderii alianţei au decis adoptarea unui plan de acţiune, care 
includea stabilirea unei forțe bazată pe rotație în Europa de Est, mai flexibilă decât bazele clasice 
din timpul Războiului Rece, dar suficientă pentru a menţine credibilitatea garanţiilor de 
securitate ale NATO!!. La începutul acestui an, preşedintele SUA, Barack Obama, a anunţat 
sporirea fondurilor dedicate apărării regiunii”. 


Evenimentele respective au avut loc în contextul deteriorării relațiilor politice dintre Est şi 


$ Phil Stewart, „NATO weights four battalions in Eastern states to deter Russia: US”, Reuters, 2 mai 2016, 
http:/hwww.reuters.com/article/us-usa-nato-russia-idUSKCNOXT 1ZR (accesat iunie 2016). 

6 xxx NATO to station four battalions in Poland and Baltics”, Radio Poland, http://www.thenews.pl/1/10/Artykul/ 
255015,NATO-to-station-four-battalions-in-Poland-and-Baltics (accesat iunie 2016). 

7 Ibidem. 

* Ibidem. 

” Robin Emmott, „NATO may rely on five battalions to deter Russia, Britain says”, 20 mai 2016, Reuters, 
http://rww.reuters.com/article/us-russia-nato-military-idUSKCNOYB 110 (accesat iunie 2016). 

? Ibidem. 

'9 Ibidem. 

11 xx Wales Summit Declaration”, North Atlantic Treaty Organization, http://www.nato.int/cps/en/natohq/official 
texts_112964.htm (accesat iunie 2016). 

2 Dave Boyer, „Obama wants to quadruple military spending in Europe to counter Russian aggression”, The 
Washington Times, 2 februarie 2016, http://vww.washingtontimes.com/news/2016/feb/2/obama-wants-to-quadruple- 
military-spending-in-euro (accesat iunie 2016). 


Vest, deseori fiind invocat spectrul Războiului Rece, chiar dacă există diferențe notabile dintre 
competiția purtată între 1945/48 şi 1989 şi situația de acum. Este de ajuns să menționăm factori 
evidenți precum deosebirile legate de structura globală a puterii, teritoriile controlate, practicile 
militare sau de legitimarea externă şi internă a acțiunilor. Cu toate acestea, există anumite asemănări, 
la o scală mai restrânsă, mai ales în ceea ce priveşte îndiguirea, măsurile de protecție, strategii de 

Problematica nucleară s-a intersectat din nou şi previzibil cu tensiunile provocate de 
conflictele din Ucraina, angrenând noi dinamici. Mai veche dispută de prestigiu legată de scutul 
antibalistic, promovat de SUA şi de membrii NATO, a revenit în atenţie odată cu activarea bazei 
din Deveselu, România şi reacția verbală intensă a decidenţilor de la Moscova. În paralel, actorii 
majori de pe scena internațională continuă să investească în domeniul nuclear. 

Autoritățile americane au declarat operaţionale instalațiile antirachetă amplasate în România, 
în cadrul unei ceremonii oficiale desfăşurate în 12 mai 201617. Cu această ocazie, secretarul 
adjunct al Apărării, Robert Work a declarat că această tehnologie este necesară ca urmare a 
evoluţiilor programelor militare urmărite de state precum Iranul'“. Reprezentaţii SUA au reamintit 
că sistemul este defensiv şi nu este direcționat împotriva arsenalului strategic al Federaţiei Ruse. 

Apărarea antirachetă a trecut prin mai multe etape în ultimele decenii. De la ambițioasa 
Inițiativă pentru Apărare Strategică a administrației Reagan, inițial trezind speranța unei protecții 
complete care ar fi desfiinţat echilibrul nuclear, s-a trecut la proiecte mai moderate cu obiective 
limitate, alimentate de o combinaţie între dinamica tehnologică, reprezentarea amenințărilor de 
securitate, politică de prestigiu, dar şi din raţiuni interne. Preşedintele George W. Bush a 
promovat un nou proiect şi s-a retras din Tratatul ABM, tradițional considerat un element 
important al tratatelor pentru controlul armamentelor nucleare '€. 

Administraţia Obama a moderat scopurile şi proiectele predecesorilor, propunând o 
extensie a sistemului naval Aegis, destinat inițial protecției de teatru. Acesta se va alătura unui 
ansamblu complex de tehnologii anti-rachetă, iar componentele sale europene vor fi subordonate 
NATO. Astfel, preşedinţia SUA a adoptat o politică relativ pragmatică, ceea ce nu a exclus 

criticile venite atât din partea dreptei americane, dar şi a Federației Ruse”. 


'5 Robin Emmott, „U.S. activates Romanian missile defense site, angering Russia”, Reuters, 12 mai 2016, 
http:/hwww.reuters.com/article/us-nato-shield-idUSKCNOY 30JX (accesat iunie 2016). 

'4 Ibidem. 

'5 Ibidem. 

16 xxx Balistic Missile Defense”, Council on Foreign Relations, CFR Backgrounders, http://www.cfr.org/missile- 
defense/ballistic-missile-defense/p30607 (accesat iunie 2016). 

ca Ibidem; Ken  Dilanian, USA Today, „Obama scraps Bush  missile-defense plan”, ABC News, 
http://abenews.go.com/Politics/obama-scraps-bush-missile-defense-plan/story?id=8604357 (accesat iunie 2016); 
Katie Sanders, „Romney: Obama stopped missile defense shield “as a gift to Russia””, Politicfact, 23 martie 2014, 
http://wvww.politifact.com/punditfact/statements/2014/mar/23/mitt-romney/romney-obama-stopped-missile-defense- 
shield-gift-r (accesat iunie 2016). 


Moscova şi-a manifestat opoziția dură față de operaționalizarea bazei de la Deveselu. 
Preşedintele rus, Vladimir Putin a lansat o serie de critici, considerând că „suntem forțați să ne 
gândim cum să neutralizăm amenințările emergente”, referindu-se direct la decidenţii din Europa 
de Est!5. Comentatorii au interpretat afirmaţiile şefului de stat inclusiv ca o ameninţare la adresa 
României sau Poloniei, statele din regiune unde există elemente ale scutului”. Liderul rus a 
revenit, pe 28 mai, indicând direct cele două state”. 

Cu toate acestea, în logica echilibrului nuclear, acest tip de avertisment este contrat de 
faptul că nici Rusia, nici SUA nu au interesul să folosească tehnologia respectivă, deoarece 
costurile potențiale ar depăşi orice beneficiu imaginabil’! . În consecință, declaraţiile par a fi mai 
curând inspirate de raţiuni de prestigiu, riscând să consolideze opoziția față de acțiunile 
Moscovei în rândul țărilor din Europa de Est. De altfel, afirmaţiile liderului de la Kremlin au 
atras criticile decidenţilor din țările vizate”. 

Au continuat şi disputele sau cel puțin, semnele de întrebare legate de arsenalele şi 
programele nucleare. Moscova construieşte un nou model de rachetă balistică intercontinentală 
grea (ICBM), cu propulsie lichidă, R28 Sarmat, concepută pentru a transporta zece focoase 
nucleare independente (MIRV), destinată, formal şi pentru a contracara eventuale scuturi anti- 
rachetă de dimensiuni strategice”. Generalul Serghei Karakaiev, responsabil de arsenalul 
nuclear, a declarat că acest tip va înlocui mai vechea RS20V Satan în unitățile din Siberia de Est 
şi Uralii de Sud”. 

Racheta ar urma să fie testată în cursul acestui an, deşi nu este clar dacă nu vor exista 
întârzieri şi ar putea include, într-o anumită măsură, focoase hipersonice?5. Atenţia acordată de 
mai mulți ani de către Federaţia Rusă sectorului nuclear a atras o serie de critici din partea 


decidenţilor occidentali”. Toate aceste anunţuri oficiale ale autorităţilor ruse trebuie privite cu 


18 xx Putin says Russia will neutralise threats after US opens missile base”, BBC News, 14 mai 2016, 
http://www.bbc.com/news/world-europe-36289155 (accesat iunie 2016); M.I., „Putin ameninţă România: V-aţi 
putea afla în raza de acțiune a rachetelor ruseşti”, Hotnews, http://www.hotnews.ro/stiri-international-21033415- 
putin-ameninta-romania-ati-putea-afla-raza-actiune-rachetelor-rusesti.htm (accesat iunie 2016). 

Ibidem. 

” Ibidem. 

” Pe larg în Joseph S. Nye jr., David A. Welch, Understanding global conflict and cooperation: Intro to Theory and 
History, Pearson, f.l., 2014, pp. 183-185. 

? Ml., op. cit. 

% Dave Majumdar. „Russia is building the largest ICBM ever...”, The National Interest, 9 mai 2016, 
http://nationalinterest.org/blog/the-buzz/russia-building-the-largest-icbm-ever-america-should-be-16122 (accesat 
iunie 2016). 

24 xxx East Siberian, Urals missile divisions to get Sarmat ICBMs”, TASS, 6 mai 2016, http://tass.ru/en/defense/ 
874290 (accesat iunie 2016). 

25 eee, „Hypersonic warhead for future ICBM successfully tested in Russia — report”, RT, 22 aprilie 2016, 
https://www.rt.com/news/340588-hypersonic-warhead-sarmat-tested (accesat iunie 2016); ***, „Problems with new 
Russian ballistic missile cause postponement of tests — source”, TASS, 11 mai 2016, http://tass.ru/en/defense/874909 
(accesat iunie 2016). 

% Robert Burns, „US Defense Secretary: Russia is “nuclear saber-rattling”, Business Insider, 3 mai 2016, 
http://hwww.businessinsider.com/ash-carter-says-russia-nuclear-saber-rattling-2016-5 (accesat iunie 2016). 


spirit critic, cum deseori servesc căutării de prestigiu prin demonstrarea puterii militare, în 
termenii lui Hans Morgenthau, în timp ce rezultatele se pot dovedi a fi mai tardive sau mai puțin 
impresionante din punct de vedere tehnic, dar sugerează o tendință importanta şi concepția 
politica de mare putere clasică, bazată pe teritoriu, centralizare şi forță armată care, probabil, o 
motivează”. 

Potrivit The Moscow Times, citând estimări oficiale, Federația Rusă a crescut numărul 
focoaselor nucleare amplasate pe rachete cu 170, atingând circa 1.700, în cursul lui 2015%. Cu 
toate acestea, potrivit lui Hans Kristensen, ar fi vorba mai curând despre o consecință a 
programelor de modernizare, cu caracter temporar, ca urmare a lansării unui nou submarin 
strategic, mai curând decât o încălcare sau repudiere a tratatului START promovat de 
administraţia Obama, care prevede limite de 1550 focoase până în 2018%. Ceea ce trebuie 
reținut este că politicile de înarmare continuă şi la nivel nuclear, în noul climat creat de 
conflictele din Ucraina şi de tensiunile Est-Vest asociate“. 

De exemplu, preşedintele rus, Vladimir Putin, nu a participat la reuniunea la nivel înalt 
dedicată domeniului nuclear organizat de administraţia americană în acest an”. Iniţiativa 
reprezenta o componentă a politicii din acest sector promovată de preşedintele Obama, destinată 
negocierii celor mai bune mijloace politice, şi nu numai, pentru controlul proliferării, o distanţare 
față de abordarea predecesorului său, George W. Bush, care accentua aspectele unilaterale sau 
prin coaliţii flexibile“?. Liderul de la Casa Albă a criticat, cu această ocazie, „viziunea” 
omologului său rus de „a privilegia puterea militară”. 

Pe lângă acţiunile şi strategiile de descurajare convențională şi nucleară, în ultima perioadă 
s-au petrecut o serie de incidente între forțele NATO şi cele ale Federaţiei Ruse, în general 
interceptări de avioane şi lucruri similare. Două aparate ruseşti au survolat de aproape 
distrugătorul american Donald Cook, fără a avea însă armament la bord, tot în aceeaşi regiune. 
De asemenea, potrivit CNN, forțele aeriene ale aceluiaşi stat au interceptat un avion de 


3 A ON i ; șia ae 33 
recunoaştere american în zona Mării Baltice in cursul lunii aprilie ™. 


7 Hans Morgenthau, Politica între națiuni. Lupta pentru putere şi lupta pentru pace, Editura Polirom, Iaşi, 2007, 
pp. 121-122. 

% Anna Dolgov, „Russia increases nuclear warheads while US decreases its arsenal”, The Moscow Times, 4 aprilie 
2016, http://www.themoscowtimes.com/news/article/russia-increases-nuclear-warheads-while-us-decreases-its-arsenal/ 
564666.html (accesat iunie 2016). 

Ibidem. 

* Ibidem. 

31 Simon Shuster, „Why Russia is rebuilding its nuclear arsenal”, TIME, 4 aprilie 2016, http://time.com/4280169/russia- 
nuclear-security-summit (accesat iunie 2016); Dan de Luce, Reid Standish, „US-Russia tensions jeopardize effort to lock 
down loose nukes”, Foreign Policy, 31 martie 2016, http://foreignpolicy.com/2016/03/31/u-s-russia-tensions-jeopardize- 
effort-to-lock-down-loose-nukes (accesat iunie 2016). 

* Ibidem. 

* Ryan Browne, „Russian jets keep buzzing U.S ships and planes...”, CNN Politics, 19 aprilie 2016, 
http://edition.enn.com/2016/04/18/politics/russia-jets-buzz-u-s-ship-rules-of-engagement (accesat iunie 2016). 


Secretarul american de stat, John Kerry a acuzat Moscova că practică un comportament 
„riscant, provocatori şi periculos”, incidentele respective putând să conducă la confruntări. În 
acelaşi timp, a reafirmat atitudinea clasică a marii puterii maritime dominante, subliniind că 
„SUA nu vor fi intimidate în marea deschisă”**. Autorităţile de la Kremlin au susţinut, potrivit 
AFP, că au fost „respectate toate măsurile de siguranță necesare”. 

Aceste incidente au fost discutate în cursul primei întrevederi NATO-Rusia desfăşurate în 
ultimii doi ani, odată cu declanşarea crizei din Ucraina. Cele două părți au prezentat, aparent, 
poziţii contradictorii asupra evenimentelor şi aspectelor generale ale politicilor urmările de 
actorii politici pe care îi reprezintă. Secretarul general al Alianţei Nord-Atlantice, Jens 
Stoltenberg, a declarat, după convorbiri, că este vorba despre „diferenţe profunde şi 
persistente” *€. 

Se poate observa un anumit contrast între declarațiile oficiale şi acțiunile adoptate de 
statele NATO şi Federaţia Rusă. În timp ce primele par a indica o ostilitate crescândă, cele din 
urmă par a fi extrase dintr-un manual de teoria jocurilor elaborat în timpul Războiului Rece, 
sugerând, aşa cum amintea Deutsche Welle pentru liderii de la Moscova, foarte mult calm şi 
control asupra acţiunilor şi reacţiilor“. În acest context, România are ocazia de a-şi demonstra 


importanţa în cadrul Alianţei Nord-Atlantice şi de-a întări relaţiile cu SUA, dar şi de a-şi realiza 


unele interese specifice. 


%4 xx US Air Force plane intercepted by Russian Jet in unsafe manner: Pentagon”, AFP/Yahoo News, 

https://www.yahoo.com/news/us-air-force-plane-intercepted-russian-jet-unsafe-010356886.html (accesat iunie 2016). 
Ibidem. 

36 *** Russian envoy to NATO warns US over Baltic Sea incident involving destroyer”, FOX News, 21 aprilie 

2016, http://hwrww.foxnews.com/world/2016/04/21/russian-envoy-to-nato-warns-us-over-baltic-sea-incident-involving 

-destroyer.html (accesat iunie 2016). 

* Roman Goncharenko, „Russia prepared for US tanks in Eastern Europe”, Deutsche Welle, 31 martie 2016, 

http://ww.dw.com/en/russia-prepared-for-us-tanks-in-eastern-europe/a- 19157099 (accesat iunie 2016). 


Capitolul 2 
REACTIVAREA CONFLICTULUI 


DIN NAGORNO-KARABAH 
Cristian BĂHNĂREANU 


Nagorno-Karabah (NK) este subiectul unuia din conflictele înghețate specifice regiunii 
extinse a Mării Negre, disputa asupra statutului provinciei constituind o sursă majoră de tensiuni 
între guvernele Armeniei şi Azerbaidjanului şi conducerea autoproclamatei republici Nagorno- 
Karabah, în medierea cărora s-au implicat şi alți actori internaţionali — OSCE, prin intermediul 
Grupului de la Minsk, format din Franţa, Federaţia Rusă şi SUA, în calitate de copreşedinți. De-a 
lungul timpului, Linia de Contact (granița NK), ce se întinde pe mai mult de 100 de kilometri, a 
constituit, în mod constant, una dintre cele mai periculoase zone militarizate din vecinătatea 


Europei (figura nr. 1). 

Figura nr. 1 — Regiunea Nagorno-Karabach şi zonele adiacente“ 


3% k Why Progress on the Nagorno-Karabakh Standoff May Be Imminent, Stratfor, 14 noiembrie 2015, URL: 
https://www.stratfor.com/analysis/why-progress-nagorno-karabakh-standoff-may-be-imminent. 


NK este o enclavă ce ocupă o suprafață de 4.400 km? în interiorul Azerbaidjanului, locuită 
în proporţie covârşitoare de armeni. În anul 1989, populaţia din regiune era de aproximativ 
189.000 de locuitori, din care 76,9% erau armeni şi 21,5% azeri’, iar restul ruşi, ucraineni şi 
alţii. În prezent, peste 95% din populaţia NK este de origine armeană, majoritatea azerilor, 
ruşilor şi ucrainenilor părăsind regiunea. 

Tensiunile şi controversele asupra regiunii datează de la începutul secolului al XX-lea. 
Înainte de anul 1920, Nagorno a fost parte a Armeniei, dar după acordul ruso-turc din acea 
perioadă, s-a decis că zona aparține Azerbaidjanului. Astfel, în 1923, autoritățile de la Baku şi-au 
asumat controlul NK. 

În timpul erei sovietice, conflictul a fost suprimat. La 20 februarie 1988, consiliul regional 
din Nagorno a decis că regiunea ar trebui integrată în Armenia, ceea ce a generat imediat o 
acțiune de impunere a controlului direct al Moscovei asupra teritoriului respectiv (ce s-a 
menţinut până pe 28 noiembrie 1989). În acelaşi an, la 1 decembrie, Armenia a declarat regiunea 
ca parte a republicii armene unificate. 

În anul 1992, părțile direct implicate în conflict s-au modificat: una a dispărut odată cu 
colapsul Uniunii Sovietice, iar Armenia susținea că nu mai este interesată de NK. Această nouă 
situație nu a rezolvat conflictul, disputa asupra statului teritorial al regiunii a devenit şi mai 
intensă odată cu reînvierea sentimentelor etnice — populația de etnie armeană, destul de 
numeroasă, era nemulțumită de extinderea influenței azerilor în regiune. La 28 decembrie 1991, 
NK s-a autoproclamat republică, iar, în perioada ulterioară, republica separatistă a luptat pentru 
independență cu noul stat Azerbaidjan. Administraţia azeră n-a acceptat declarația, spre 
deosebire de Armenia, şi a impus un control prezidențial direct asupra enclavei. Drept urmare, s- 
au dus lupte grele între forţele armene şi azere. Conflictul a permis forţelor karabah-armene să 
restabilească controlul asupra NK şi a altor şapte districte din împrejurimi, considerate zonă de 
securitate, lăsând Azerbaidjanul cu un teritoriu cu circa 15% mai mic. Până în 1994, conform 
datelor Institutului Internaţional pentru Studii de Securitate de la Stockholm, mai mult de 30.000 
de persoane au fost ucise şi peste un milion strămutate“. 

După această perioadă nefastă, în regiunea NK a început construcția unei entități statale. 
Majoritatea factorilor de decizie din provincie susțin cu convingere necesitatea independenței 
totale de Azerbaidjan. Începând cu anul 1992, negocierile de pace dintre Baku şi Erevan s-au 
desfăşurat, în general, sub auspiciile OSCE (prin intermediul Grupului de la Minsk), însă, în anul 


1993, acestea au fost mediate de ONU. 


* Natsional'nyi Sostav Naseleniya SSSR, po dannym Vsesoyuznyi Perepisi Naseleniya 1989 g., Moskva, „Finansy i 
Stastika” apud Human Rights Watch, Seven Years of Conflict in Nagorno-Karabakh, December 1994, p. xx. 

4 The International Institute for Strategic Studies, Armed Conflict Database: Armenia-Azerbaijan (Nagorno- 
Karabakh), https://acd.iiss.org/en/conflicts/armenia-azerbaijan--nagorno-karabakh-88d7. 

După negocierile de la Moscova din 4-5 mai 1994 cu delegaţii Comunităţii Statelor 
Independente, s-a căzut de acord asupra unui protocol de încetare a focului (controlul de facto al 
regiunii a fost preluat de forțele armene şi karabahe) şi de desfăşurare a unei forțe de menţinere a 
păcii. Pe 27 iulie, acordul a fost extins pe o perioadă nedefinită, prin semnarea acestuia de către 
miniştrii apărării din Armenia şi Azerbaidjan şi liderul militar din Nagorno. 

În anul 2004, Grupul de la Minsk a lansat aşa-numitul Proces de la Praga, în cadrul căruia 
miniştrii de externe din Armenia şi Azerbaidjan vor analiza toate aspectele legate de soluționarea 
conflictului din NK. În 2006, au început discuţiile asupra unui plan comprehensiv de rezolvare a 
situației conflictuale, care stipula, printre altele, retragerea trupelor armene din zona 
împrejmuitoare Nagorno, acorduri internaţionale de securitate interimare asupra teritoriului aflat 
în dispută şi, în final, un referendum care să determine statutul provinciei. Din păcate, în ciuda 
întâlnirilor regulate şi a soluţiilor propuse, părțile nu au ajuns încă la un acord în ceea ce priveşte 
statutul republicii. 

În prezent, la nivel internaţional, regiunea NK este recunoscută ca făcând parte din 
teritoriul naţional al Azerbaidjanului, dar, de facto, este o republică independentă cu capitala la 
Stepanakert, asupra căreia guvernul azer nu a mai exercitat nicio autoritate din 1998. Economia 
provinciei se bazează, în principal, pe industria metalurgică şi a lemnului, agricultură şi materiale 
de construcţii. De asemenea, viticultura şi horticultura, precum şi culturile de cereale, constituie 
domenii tradiționale şi joacă un rol vital în dezvoltarea economică. 

Periodic, sunt raportate acțiuni de o parte şi de alta, menite să inflameze situaţia de latenţă 
conflictuală. Astfel, la începutul anului 2009, temerile legate de un declanşarea unui nou război 
au crescut din cauza încălcărilor tot mai dese ale acordului de încetare a focului, soldate cu morți 
şi răniți. La acestea s-a adăugat şi tendinţa de sporire a cheltuielilor militare, atât la Baku, cât şi 
la Erevan. Tensiunile au ajuns la un nivel record la sfârşitul lunii august şi începutul lunii 
septembrie a anului 2012, atunci când un criminal condamnat, care a fost închis în Ungaria 
pentru uciderea unui ofițer militar armean, a fost eliberat în Azerbaidjan. 

În continuare, pe baza datelor şi informaţiilor obţinute din surse publice“, prezentăm o 
cronologie a evenimentelor desfăşurate la începutul lunii aprilie 2016 în Nagorno-Karabah. 
Astfel, în noaptea de vineri spre sâmbătă (1-2 aprilie 2016) s-au desfăşurat cele mai sângeroase 
ciocniri armate de la încheierea războiului din 1994. Astfel, la 2 aprilie, a fost raportată reluarea 


activităților militare între forțele armene şi cele azere. In aceeaşi zi, pe fondul agravării 


4 Emil Sanamyan, April 2016 war in Karabakh: a chronology, actualizată la 29 aprilie 2016, URL: 
http://vandunts.blogspot.ro/2016/04/april-201 6-war-in-karabakh-draft.html; Ani Afyan, Chronology of events: Baku 's 
gross violation of ceasefire in Karabakh şi Baku's aggression: Chronology of events on April 5-7, News.am, aprilie 
2016, URL: news.am/eng/news; ***, 2016 Armenian-Azerbaijani clashes, Wikipedia, URL: https://en.wikipedia.org/ 
wiki/2016_ArmenianY%E2%80%93 Azerbaijani_ clashes. 

tensiunilor din NK, preşedintele Armeniei, Serzh Sargsyan, şi cel al Azerbaidjanului, Ilham 
Aliyev, părăseau, pe rând, Summitul privind securitatea nucleară de la Washington. Reluarea 
luptelor a atras atenţia comunităţii internaționale, înalți oficiali din SUA, Uniunea Europeană şi 
Rusia făcând apeluri la calm, cu scopul de a preveni izbucnirea unui război pe scară largă. De 
asemenea, NATO, prin vocea secretarului său general, îndemna părțile să respecte acordul de 
încetare a focului, susținând că nu există nicio soluționare militară a conflictului, ci numai o 
soluţie comprehensivă agreată la masa negocierilor”. 

La primele ore ale dimineţii de 2 aprilie, conducerea din NK primeşte informări despre 
redesfăşurarea forţelor azere, evaluarea inițială arătând că nu este vorba despre un atac la scară 
largă, ci de unul minor tipic ultimilor doi ani. Cu toate acestea, forțele speciale azere sunt 
înconjurate în zona Talish/Madagis, în nord-estul NK, iar populaţia azeră din jurul Terter şi cea 
armeană din Talish, Madagis şi Mardakert, situate la doar 3-4 kilometri de Linia de Contact, sunt 
evacuate. 

În intervalul 03.00-04.00, forţele azere declanşează asediul asupra zonei Talish/Madagis şi 
a oraşului Mardakert cu artilerie şi rachete Grad, avariind generatorul de la Madagis şi lăsând 
fără energie electrică întreaga regiune. De asemenea, sunt lansate atacuri în zonele Kazakhlar- 
Nuzger şi Alkhanli-Fizuli, în partea de sud, precum şi în Kapanli/Seysulan-Shotlanii, Chailu- 
Madagis şi Gulistan-Tonashen, în partea de nord, reuşindu-se cucerirea a cinci avanposturi *% în 
zona Nuzger, situate pe dealurile Lale Tepe. În zona Shotlanli, cele trei avanposturi ocupate de 
forțele azere au fost rapid recucerite de forțele armene. 

Forţele azere lansează noi atacuri în zona Tapkarakoyunlu-Talish, în jurul orei 08.00, 
capturând opt avanposturi, majoritatea recucerite de către forțele armene în zilele de 3 şi 4 
aprilie. În plus, atacuri cu mijloace de luptă blindate au loc în Horadiz-Nuzger, în sud, şi 
Kaziyan-Shurabad, în nord. Începând cu ora 08.20, armata de apărare din Karabah (AAK) din 
raportează noi escaladări ale luptelor în curs de desfăşurare, prin declanşarea de operaţiuni 
ofensive cu utilizarea tancurilor şi aviaţiei în direcțiile nord şi sud-est, fiind lovite zone civile 
karabahe. Astfel, un elicopter azer Mi-8 care încerca să debarce un grup de forţe speciale în 
spatele avanposturilor armene, a fost lovit în zona Gulistan, în partea de nord a Karabahului. Pe 
de o parte, bombardamentele din jurul Martuni au ucis 12 elevi şi rănit alți doi. Pe de altă parte, 
ministerul azer al apărării raportează tiruri de artilerie trase de forțele armene în cartierele Terter 
şi Agdam, unde un civil este ucis şi alți doi sunt răniți. 


În apropierea orei 13.00, armata karabahă continuă să ducă lupte grele în zonele Horadiz- 


“ NATO, Statement by the NATO Secretary General in Nagorno-Karabakh, 5 aprilie 2016, URL: 
http://www.nato.int/cps/en/natohg/news_129719.htm?selectedLocale=en. 
& Avanpostul face parte din prima linie de apărare al armatei karabahe. 

Hadrut şi  Terter-Mardakert. Sunt publicate fotografii luate de o dronă aparţinând 
Azerbaidjanului, capturată în nordul regiunii separatiste, care demonstrează că două tancuri azere 
au fost distruse în sud şi unul în partea de nord a NK. De asemenea, în jurul orei 12.30, un al 
doilea elicopter azer Mi-24G a fost doborât în direcția sud-est. 

La ora 17.00, Ministerul azer al Apărării anunță că deţine controlul zonelor Talish, 
Madagis, Seysulan şi a dealurilor Lale Tepe, de lângă graniţa iraniană, şi confirmă că 12 dintre 
soldaţii săi au fost ucişi şi un elicopter a fost doborât. Media armeană infirmă acest control, dar 
confirmă faptul că forţele azere au reuşit să captureze avanposturile armene din nord-estul 
Talish-ului. De altfel, ruinele Seysulan din Mardakert se află sub controlul Azerbaidjanului încă 
din 1992, însă la mijlocul zilei de 2 aprilie, atacul azer în această zonă a fost respins şi armata 
karabahă a recâştigat controlul asupra Lale Tepe. 

Pe media socială încep să circule filme şi fotografii cu soldați armeni sau azeri ucişi în 
lupte. Armata de apărare karabahă susține că, în plus față de cele două elicoptere doborâte pe 
parcursul zilei, forţele azere au pierdut două tancuri şi două drone în zona Mardakert şi alte două 
tancuri în zona de sud. 

La ora 20.00, are loc întrunirea Consiliului Naţional de Securitate, condusă de preşedintele 
Armeniei, Serzh Sargsyan. Într-o intervenţie televizată, şeful statului declară că 18 militari 
armeni au fost ucişi şi alți 35 răniţi, dar că armata armeană are „situaţia sub control”. Rezerviştii 
se adună în Stepanakert pentru o potenţială mobilizare. 

Duminică, 3 aprilie, la ora 07.25, armata karabahă raportează reluarea tirurilor de artilerie 
şi a operaţiilor ofensive în zona de sud. În jurul orei 11.35, se desfăşoară lupte intense în nord- 
estul NK şi în apropierea Araxes, forțele armene reuşind să respingă forțele azere în zona Talish. 
De asemenea, în zona de sud este confirmată distrugerea a două tancuri şi a unei maşini de luptă 
a infanteriei. La ora 14.00, armata karabahă continuă să ducă lupte intense de apărare în partea 
de nord şi de sud, susținând că alte trei tancuri azere au fost distruse în zona Mardakert (unde 
continuă atacul cu rachete Grad şi artilerie de 152 mm). Surse neoficiale susțin că de la reluarea 
ostilităților, partea azeră a pierdut în total circa 14 tancuri şi cinci maşini de luptă a infanteriei, 
iar cea armeană un tanc. 

Jurnalişti străini prezenţi în zona de operaţii publică fotografii din Talish cu trei persoane 
în vârstă mutilate şi ucise, probabil, de forțele speciale azere care, în 2 aprilie, au atacat, în 
aceeaşi zonă, un camion de aprovizionare al armatei, omorând şoferul. Reportaje video ulterioare 
arată şase militari din forțele speciale azere ucişi pe un teren minat la nord de Talish. La ora 
16.25, armata karabahă informează că solicitarea Ministerului azer al Apărării de încetare 
unilaterală a focului face parte dintr-un plan bine pus la punct de dezinformare şi că revenirea la 


starea de încetare a focului este posibilă numai atunci când Linia de Contact va reveni la locul 

unde era la 1 aprilie. Partea azeră confirmă că încă trei dintre soldaţii săi au fost ucişi. 

La ora 18.00, o echipă a unei televiziuni de ştiri ruseşti este expulzată din Azerbaidjan, ca 
urmare a unui reportaj realizat în Tartar, care susţinea că localnicii au fost nevoiţi să părăsească 
zona din cauza bombardamentelor. De asemenea, echipa postului georgian Rustavi TV a fost 
reţinută de poliţia locală, în timp ce transmitea din aceeași zonă. În jurul orei 22.00, autobuze cu 
voluntari, mulți dintre ei veterani ai războiului din perioada 1991-1994, au început să sosească în 
Stepanakert. 

Luni, 4 aprilie, la ora 08.10, AAK raportează continuarea luptelor şi a tirurilor de artilerie 
de 152 mm şi rachete Grad. De asemenea, aceeaşi sursă susține că, în jurul orei 10.45, forțele 
armene au preluat inițiativa, trei tancuri azere fiind distruse în nord şi două în sud. La ora 13.30, 
AAK informează că Azerbaidjanul a tras pentru prima oară cu sistemul de lansare rachete TOS- 
IA în zona Talish (fără distrugeri importante) şi a lansat drone înarmate IAI Arap. Armata 
karabahă susţine că a distrus trei drone de atac. Mai târziu, s-a sugerat că Arap au fost folosite 
pentru a ataca clădiri şi autovehicule în Talish. 

Un grup de jurnalişti care călătoreau spre Mardakert sunt atacați cu foc de artilerie, iar un 
material video RFERL prezintă o dronă Arap lovind o ţintă în aceeaşi zonă. De asemenea, un 
autobuz cu voluntari din zona Sisian din sudul Armeniei este lovit de o dronă Arap lângă 
Mardakert, şapte oameni fiind ucişi, inclusiv primarii din Akklatyan şi Darpas. În jurul orei 
16.30, postul rusesc de ştiri Life News (expulzat din Azerbaidjan) susţine că azeri ISIS vin din 
Siria pentru a se alătura luptelor din NK. În următoarea zi, guvernul azer promite să aresteze 
orice membru ISIS care intră în Azerbaidjan. 

Surse azere susţin că, începând cu 3 aprilie, producătorul israelian de rachete antitanc 
ghidate Spike a ajutat la distrugerea unui număr de tancuri T-72. La ora 19.00, şeful operaţiilor 
AAK susține un briefing pentru presa străină, informând că pierderile părții armene sunt de 20 
morți, 72 răniți, 26 dispăruţi şi şapte tancuri distruse. De asemenea, partea azeră a pierdut 18 
tancuri, două elicoptere, un sistem Grad, şase drone, dar a cucerit şi apărat cinci avanposturi în 
zona Nuzger (Lale Tepe) şi trei avanposturi în zona Tapkarakoyunlu-Madagis. 

La ora 19.15, Ministerul azer al Apărării ordonă public „pregătirea forțelor de artilerie grea 
pentru a lovi Stepanakert”. Armata de apărare avertizează conducerea militară azeră că va urma 
un „răspuns dureros”, dacă ameninţarea cu atacarea Stepanakert se concretizează. În jurul orei 
19.17, se raportează că brigada rusească motorizată din Daghestan (1.000 oameni, 300 unităţi de 
luptă) efectuează exerciții de tactici de contrainsurgenţă, în apropiere de Buinaksk. De asemenea, 
aeronave ruseşti Il-76 zboară la Erevan, prin Azerbaidjan şi Iran. La ora 23.30, un site de ştiri, 
controlat de biroul preşedintelui azer, informează că un corespondent regional a fost capturat în 


Madagis. La scurt timp, Ministerul Apărării din Karabah neagă această informație. 

Marţi, 5 aprilie, ora 08.35, AAK raportează tiruri de artilerie trase în cursul nopţii, inclusiv 
utilizarea, pentru prima oară, a sistemului de lansare rachete Smerch în direcția de sud. 
Ministerul armean al Apărării informează, de asemenea, că a fost deschis focul asupra satelor din 
zona Tavush. La ora 10.00, Ministerul azer Apărării publică materiale filmate de drone cu 
lovituri trase asupra unei baze militare (identificată, mai târziu, ca fiind localizată în Talish) şi a 
trei tancuri armene. De asemenea, informează că există victime civile şi că 16 soldaţi azeri au 
fost ucişi în ultimele două zile (dintr-un total de 31 de morti). 

La ora 11.45, AAK raportează că tirurile de artilerie asupra zonelor civile din Mardakert şi 
Martuni continuă. Un alt material video arată că o dronă azeră a fost doborâtă de forțele armene. 
Un grup de reporteri fotografiază muniţie Smerch lansată de forţele azere care explodează în 
apropiere de Shukurbeyli, la aproximativ 10 kilometri de Linia de Contact şi 1 kilometru de 
granița iraniană. Mai târziu, în aceeaşi zi, purtătorul de cuvânt al Ministerului armean al Apărării 
publică alte fotografii cu muniţie Smerch lansată spre Karabah. 

În jurul prânzului, o sursă anonimă a forțelor armene, invocând amenințările azere asupra 
Stepanakert, amenință cu un atac cu rachete balistice asupra infrastructurii energetice din 
Azerbaidjan. Șefii statelor majore din Armenia şi Azerbaidjan, Khachaturov şi Sadykov, se 
întâlnesc la Moscova şi cad de acord asupra încetării focului. În jurul orei 14.00, conform 
purtătorului de cuvânt al preşedintelui rus, evoluțiile din Karabah generează preocupări sporite, 
fiind făcute eforturi în domeniul energetic pentru a răspunde acestor preocupări. 

La ora 14.44, forțele karabahe sunt de acord să ajungă la un armistițiu până la prânz. 
Azerbaidjanul confirmă la scurt timp. În jurul orei 19.00, AAK informează că partea armeană a 
suferit pierderi de 130 de militari (29 ucişi şi 101 răniţi) şi 14 tancuri, iar partea azeră a pierdut 
24 tancuri, cinci maşini de luptă a infanteriei, două elicoptere, un sistem Grad şi 12 drone. La ora 
20.00, presa rusă relatează că preşedintele Rusiei, Vladimir Putin, a vorbit la telefon cu Aliyev şi 
Sargsyan. 

Deşi acordul de încetare a focului este, în general, respectat, în seara zilei de miercuri, 6 
aprilie, AAK raportează atacuri în zona de nord şi moartea unui militar ca urmare a focului unei 
mortiere inamice în zona Mardakert. De asemenea, o ambulanţă venită în zonă pentru a ridica 
trupurile unor tanchişti a fost atacată de un tanc azer în apropierea Liniei de Contact. La ora 
22.45, un echipaj armean de artilerie antiaeriană ZSU-23-4 a doborât o altă dronă sinucigaşă 
Harop. 

Joi, 7 aprilie, la ora 19.00, armata de apărare a raportat o dronă azeră doborâtă în zona 
Askeran. În contrapartidă, Ministerul azer al Apărării informează că a reuşit să aducă intactă la 
sol o dronă X-55 de origine armeană. De asemenea, la ora 22.00, sunt raportate focuri de armă şi 


explozii în Stepanakert. Între 8 şi 10 aprilie, părţile au convenit să facă schimb de victime şi să 

faciliteze căutările persoanelor dispărute. În total, armata armeană a pierdut pe parcursul celor 
patru zile de confuntări (2-5 aprilie) circa 65 de militari şi peste 120 au fost răniți. De asemenea, 
15 voluntari civili şi patru rezidenţi locali au fost ucişi. În ceea ce priveşte pierderile părţii azere, 
informațiile sunt contradictorii, ministerul azer al apărării neraportând alte victime suplimentare 
faţă de cele 31 de persoane raportate iniţial. Însă, surse neoficiale au colectat informaţii despre 
circa 102 militari ucişi în acțiune sau dispăruți şi şase civili căzuţi victime bombardamentelor. 

Pe baza evenimentelor descrise mai sus, putem spune că luptele duse în perioada 2-5 
aprilie au fost diferite de ciocnirile periodice din zona Liniei de Contact, din cel puţin două 
motive. În primul rând, aceste lupte s-au înscris într-o campanie ofensivă intensă care a deschis 
calea unui atac bine planificat şi coordonat. În al doilea rând, campania militară s-a bazat pe o 
nouă strategie a Azerbaidjanului care viza obținerea şi securizarea controlului teritoriului, 
susţinută de o dezvoltare importantă a capabilităţilor militare azere“. Deja, în a treia zi de lupte, 
avantajul militar al Azerbaidjanului a fost contracarat de forţele de apărare a Karabahului. Apoi, 
situația s-a stabilizat, în sensul că ambele părți au fost forţate să revină la pozițiile lor inițiale, 
aproape tot teritoriul pierdut fiind recâştigat. Prin urmare, rezultatul final al campaniei militare 
de patru zile a reflectat limitele şi natura războiului din NK, fiind o oglindire perfectă a 
impedimentelor generaţiei războiului de tranşee. 

Preţurile internaționale ale petrolului şi gazelor naturale se mențin la un nivel destul de 
redus, ceea ce afectează economia azeră, care depinde în proporţie de 95% de exporturile de 
resurse energetice. Conform IHS Jane's, menținerea acestei situaţii ar putea obliga administrația 
de la Baku să reducă cu circa 39,7% cheltuielile militare alocate în anul curent“. Cu toate 
acestea, Azerbaidjanul a ales să joace cartea folosirii forței, pe fondul eşecului autorităților de la 
Baku de a convinge actorii occidentali să intervină în soluționarea problemei republicii 
separatiste“, pentru a revigora negocierile şi demonstra că „acest conflict nu este rezolvat”. 

Motivele pentru care luptele au fost reluate în noaptea de 1 spre 2 aprilie nu au fost încă 
clar afirmate, însă imposibilitatea de a face progrese semnificative spre pace va duce, fără 
îndoială, la izbucnirea periodică a noi ciocniri în NK. Pacea durabilă rămâne o fantezie, ceea ce 


menţine riscul de transformare a acestor ciocniri într-un război mai larg cu profunde implicații 


“ Richard Giragosian, The Nagorno-Karabakh conflict: Ceasing fire is not a ceasefire, EUROPP — European 
Politics and Policy, 11 aprilie 2016, URL: http://blogs.Ise.ac.uk/europpblog/2016/04/1 1/the-nagorno-karabakh- 
conflict-ceasing-fire-is-not-a-ceasefire. 

4 Craig Caffrey, Azerbaijan to cut defence spending by 40%, IHS Jane's 360, 27 ianuarie 2016, URL: 
http://wvww.janes.com/article/57500/azerbaijan-to-cut-defence-spending-by-40. 

4 Richard  Giragosian,  Nagorno-Karabakh: The death of diplomacy, 3 aprilie 2016, URL: 
http://www.aljazeera.com/indepth/opinion/2016/04/nagorno-karabakh-death-diplomacy-russia-azerbaijan-armenia- 
160403 105406530.html, accesat la 3 aprilie 2016. 

“ Anar Valiyev, For Azerbaijan, using force serves to reinvigorate negotiations and demonstrate „this conflict is 
not solved”, PONARS Eurasia, 15 aprilie 2016, URL: http://www.ponarseurasia.org/article/valiyev-azerbaijan- 
using-force-serves-reinvigorate-negotiations. 

strategice majore şi de destabilizare regională. Acest potenţial conflict ar constitui un context 
favorabil implicării Rusiei, având în vedere parteneriatul strategic dintre Moscova şi Erevan 
(Rusia deține o bază militară în Armenia şi obligaţia de a o apăra împotriva atacurilor externe) şi 
al Turciei (care susține etnicii din Azerbaidjan) %. 

Reactivarea conflictului din NK, alături de tensiunile şi criza existentă deja în Ucraina, 
poate avea implicaţii majore pentru România. Pe de o parte, potențiala inflamare a situaţiei din 
Transnistria poate pune serioase probleme ţării noastre şi NATO, forţele ruseşti staționate acolo 
fiind un factor permanent de risc pentru comunitatea euroatlantică. De asemenea, punerea în 
funcțiune a sistemului antirachetă de la Deveselu complică şi mai mult situaţia strategică din 
regiunea extinsă a Mării Negre. Pe de altă parte, prelungirea situaţiei de incertitudine din NK 
poate duce la perturbarea relaţiilor economice cu țările de pe malul celălalt al Mării Negre, 
cunoscut fiind faptul că Azerbaidjanul este un furnizor important de gaze naturale. În acest 
context, realizarea Interconectorului de gaze AGRI (Azerbaidjan - Georgia - România) va avea 


de suferit, privând ţara noastră de o sursă importantă de gaze lichefiate. 


% *** The conflict in Nagorno-Karabakh, The Economist, 15 aprilie 2016, URL: http:/Avww.economist.com/blogs/ 
economist-explains/2016/04/economist-explains-9. 

Capitolul 3 


CRIZA SIRIANĂ ȘI TERORISMUL ISLAMIST 
Mirela ATANASIU 


Fost centru al Califatului islamic”, Siria acoperă o zonă măcinată de o multitudine de 
invazii şi ocupaţii de-a lungul veacurilor, de la romani şi mongoli, până la cruciați şi turci. Siria 
găzduieşte pe teritoriul său diverse grupuri etnice şi religioase, inclusiv kurzi, armeni, asirieni, 
creştini, druizi, alawiţi şiiţi şi arabi suniţi, care alcătuiesc o populaţie majoritar musulmană. După 
ce şi-a câştigat independența față de Franța în 1946, a intrat într-o lungă perioadă de instabilitate, 
ca urmare a existenței intereselor divergente ale acestor grupuri comunitare. 

În 2011, puterea politică deţinută de un grup restrâns de alawiţi a fost contestată prin 
organizarea de proteste pro-democrație ale populaţiei. La 18 martie 2011, forţele de securitate 
proguvernamentale au ripostat cu foc deschis împotriva unui protest civil organizat în Daraa, 
omorând patru cetățeni. Acesta a fost momentul ce a dus la declanşarea unui război civil, pe 
fondul desfăşurării Primăverii Arabe în Orientul Mijlociu. Au urmat o serie de alte conflicte între 
forțele guvernamentale şi protestatari. Deşi preşedintele Assad anunță o serie de măsuri 
conciliatorii, inclusiv eliberarea prizonierilor politici, demiterea guvernului şi ridicarea stării de 
urgenţă ce dura de 48 de ani“, în mai 2011 forţele armate guvernamentale intră cu tancurile în 
Deira, Baniyas, Homs şi suburbiile din Damasc, într-un efort de a zdrobi protestele împotriva 
regimului. 

În acelaşi an, 2011, SUA şi UE înăspresc sancţiunile împotriva Siriei. Unele dintre 
sancțiunile SUA sunt deja în funcţiune de câteva decenii, ca urmare a suspectării de sprijinire a 
grupărilor teroriste, precum Hezbollah sau Hamas”. Cele mai vechi sancţiuni ale UE impuse 
Siriei sunt restricțiile privind accesul persoanelor suspectate de implicare în planificarea, 
sponsorizarea, organizarea sau săvârşirea asasinatului asupra fostului prim-ministrului libanez, 


Rafiq Hariri, la 14 februarie 2005”. 


” Syria country profile, 6 mai 2015, disponibil online la: http://www.bbe.com/news/world-middle-east-14703856, 
accesat la 01.06.2016. 

5 Idem. 

5l Syria Sanctions Fact Sheet Existing Sanctions and Future Steps the Administration Should Take, Human Rights 
First, actualizat în iunie 2012, disponibil online la: https://www.humanrightsfirst.org/wp-content/uploads/pdf/Syria _ 
Sanctions Fact Sheet.pdf, accesat la 30.05.2016. 

European Union Restrictive measures (sanctions) in force (Regulations based on Article 215 TFEU and 
Decisions adopted in the framework of the Common Foreign and Security Policy), listă actualizată la 20.04.2016, p. 
71, disponibilă online la: http://eeas.europa.eu/cfsp/sanctions/docs/measures_en.pdf, accesat la 29.05.2016. 

În august 2011, SUA îi cere preşedintelui în funcție, Bashar al-Assad, să demisioneze, fără 
niciun rezultat. În decembrie 2012, SUA, Marea Britanie, Franţa, Turcia şi statele din Golf 
recunosc în mod oficial opoziția Coaliția națională ca fiind „reprezentantul legitim” al poporului 
sirian”. 

În martie 2013, trupele rebelilor au avansat spre nord, ocupând oraşul Raqqa. În august- 
septembrie 2013, în Damasc, are loc un atac cu armă chimică înregistrându-se sute de morți **. 

În aprilie 2013, s-a constituit gruparea teroristă Stat Islamic (ISIS) desprinzându-se din Al- 
Qaeda din Irak (AQI) fondată la rândul ei, în anul 2004, de Abu Musab al-Zarqawi. În iunie 
2013, gruparea Stat Islamic ocupă o mare parte din Irak de nord şi de vest şi auto-proclamă 
crearea unui califat islamic. După ce Assad câştigă alegerile cu o majoritate covârşitoare de 
88,7% 5, este iniţiată şi cucerirea teroristă islamistă în teritoriul Siriei prin preluarea controlului 
asupra celui mai mare câmp petrolier al Siriei, al-Omar”€. Urmează apoi o serie de acţiuni 
sângeroase, cu încălcarea flagrantă a drepturilor fundamentale ale omului, precum decapitarea 
jurnalistului american James Foley, primul din cei 5 occidentali ucişi în acest fel”. O criză 
umanitară este în desfăşurare şi populaţia civilă îşi începe exodul intern şi extern. 

În 23 septembrie 2013, încep raidurile aeriene ale coaliţiei anti-ISIS conduse de SUA. În 
26 ianuarie 2014, cu ajutorul atacurilor aeriene ale coaliției, forțele kurde preiau controlul asupra 
Kobani. În iulie-august 2014, gruparea Stat Islamic militanți Irak şi Siria declară întinderea 
„califatului” pe teritoriul dintre Alep până la provincia estică irakiană Diyala. În august 2014, 
odată cu căderea bazei aeriene Tabqa, organizaţia teroristă Stat Islamic obține controlul asupra 
întregii provincii Raqqa, pe care o auto-proclamă capitala Siriei”. 

În septembrie 2014, 17 naţiuni se întrunesc la Viena pentru a adopta un calendar pentru un 


plan de tranziţie în Siria. În urma acestei acţiuni, Consiliul de Securitate al ONU adoptă 


5 Syria profile — Timeline, 6 mai 2016, disponibil online la: http://www.bbc.com/news/world-middle-east- 
14703995, accesat la 07.06.2016. 

* În „Washington Post” apare un articol în care se afirmă că mai mult de 1.400 oameni au fost ucişi în atacul de la 
Damasc. A se vedea: Joby Warrick, More than 1,400 killed in Syrian chemical weapons attack, U.S. says, 30 august 2013, 
disponibil online la: https:/Awww.washingtonpost.com/world/national-security/nearly-1500-killed-in-syrian-chemical- 
weapons-attack-us-says/2013/08/30/b2864662-1196-11e3-85b6-d27422650fd5_story.html, accesat la 01.06.2016. 

` Syrian civil war timeline: Tracking five years of conflict, 13 martie 2016, disponibil online la: 
http://rww independent.co.uk/news/world/middle-east/syrian-civil-war-timeline-tracking-five-years-of-conflict-a69 
2941 1.html, accesat la 01.06.2016. 

5 Idem. 

5 Ceilalți patru cetățeni occidentali decapitați de ISIS au fost: jurnalistul american Steven Sotloff, angajatul 
umanitar britanic David Haines, taximetristul britanic Alan Henning şi angajatul umanitar american Abdul-Rahman 
Kassig. A se vedea: „Jihadi John” a fost demascat. Cine este călăul ISIS care i-a decapitat pe ostaticii britanici şi 
americani, disponibil online la: http://www.gandul.info/international/jihadi-john-a-fost-demascat-cine-este-calaul- 
isis-care-i-a-decapitat-pe-ostaticii-britanici-si-americani- 13897205, accesat la 01.06.2016. 

5  Retaking Raqqa From the Islamic State, 24 mai 2016, disponibil online la: 
https://www.stratfor.com/analysis/retaking-raqqa-islamic-state?utm_source=freelist-f&utm_medium=email&utm _ 
content=B2C_Weekend_Content&utm _campaign=LL-160529-sunday-Digest&_hsenc=p2ANqtz--0XqgENtK92 
pouddx8KT30rn4iNn3HUGVOUSsJOZ7Jah wwyvZNJPXOMMyoYeHqy2INGfXGHnADIsU2JavJxJMHnwqąZ3Vw 
&_hsmi=30045476, accesat la 02.06.2016. 

Rezoluţia 2254 avizând calendarul pentru Siria. Ulterior, au loc o serie de încercări de încetare a 
ostilităților dar fără a li se dă curs. La sfârşitul aceleaşi luni, Federaţia Rusă inițiază raiduri 
aeriene declarate a fi direcționate împotriva ISIS. Aceste acțiuni păreau fără rezultat, de vreme 
ce, la sfârşitul anului 2014, gruparea Stat Islamic controla o treime din Irak şi o treime din Siria — 
o suprafaţă aproximativ egală cu cea a Marii Britanii — cu o populaţie de 9 milioane de oameni”. 

În același timp, SUA şi cinci ţări arabe lansează atacuri aeriene împotriva grupării Stat 
Islamic în Alep şi Raqqa. După patru luni de lupte, forțele kurde împing teroriştii ISIS din 


Kobane la graniţa turcă, iar în mai 2015, gruparea Stat Islamic obţine controlul asupra Palmyrei, 


A A š M d se AIR R ` 0 
unde distruge o serie de monumente istorice, mărturii ale lumii pre-islamice (figura nr. 2) 

Figura nr. 3 — Teritoriile ISIS în 2015% 


Totuşi, bilanțul cuceririlor teritoriale ale anului 2015 arată că ISIS a pierdut 14% din 
teritoriile controlate şi 8% în primele trei luni ale anului 20162. De altfel, în perioada decembrie 
2015-martie 2016, ISIS a pierdut şi oraşele Ramadi, Shaddadi şi Palmyra, fiindu-i slăbit 


controlul în interiorul Irakului şi Siria (figura nr. 3). 


* Henry Johnson, Mapped: The Islamic State Is Losing Its Territory - and Fast, 16 martie 2016, disponibil online la: 

http://foreignpolicy.com/2016/03/16/mapped-the-islamic-state-is-losing-its-territory-and-fast, accesat la 03.06.2016. 
% Syria profile — Timeline, 6 mai 2016, disponibil online la: http://Awww.bbe.com/news/world-middle-east- 
14703995, accesat la 07.06.2016. 

S! Columb Strack, Islamic State loses 22 per cent of territory, 16 martie 2016, disponibil online la: 

http://www.janes.com/ article/5883 1/islamic-state-loses-22-per-cent-of-territory, accesat la 02.06.2016. 

€ Columb Strack, art. cit., 16 martie 2016. 

Figura nr. 3 — Teritoriile ISIS în 26 aprilie 2016% 


Mai mult, BBC afirmă că, din 2014 până în mai 2016, gruparea islamistă a pierdut 
aproximativ 40% din teritoriu fost ocupat în Irak şi 10-20% din teritoriul populat ocupat în 
Siria“. De altfel, comparând hărțile din 2015 şi 2016, constatăm că teroriştii pierd teren atât în 
Siria, cât şi în Irak. De altfel, în ultimele două luni, Forţele de securitate irakiene (ISF) au 
înregistrat câştiguri teritoriale semnificative în valea râului Eufrat, recapturând aproape în 
totalitate malul sudic. Totuşi, experţii afirmă că „nicio forță nu se află în poziția de a nega întreg 
teritoriul ISIS pe termen scurt şi mediu” 6. 

La momentul actual, în criza siriană sunt implicate părți care participă la conflict din 
interese diferite: 

- menținerea la putere a preşedintelui Bashar al-Assad, pentru care luptă forțele 
guvernamentale ale regimului sprijinite de Federaţia Rusă şi Iran şi grupuri armate afiliate 
regimului din Siria — forțele armate siriene, Forţa al-Quds, Forţele de Apărare Naţională şi 


Grupuri Paramilitare Afiliate — şi din Iran — Miliția Basij şi Hezbollah SS; 


- îndepărtarea regimului Assad de la putere este scopul imediat al rebelilor şi grupurilor 


S5 Islamic State group: Crisis in seven charts, 26 mai 2016, disponibil online la: http://www.bbc.com/news/world- 
middle-east-27838034, accesat la 08.06.2016. 

4 Islamic State ‘loses 40% of territory in Iraq’, 5 ianuarie 2016, disponibil online la: http://www.bbe.com/news/ 
world-middle-east-3523 1664, accesat la 06.06.2016. 

6 Jessica Lewis McFate, Harleen Gambhir, Christopher Kozak, Jennifer Cafarella, Dina Shahrokhi, ZSIS Forecast: 
Ramadan 2016, Middle East Security Report 30, Institute for the Study of War, mai 2016, p. 9, disponibil online la: 
http://www .understandingwar.org/sites/default/files/1S1S%20Forecast--Ramadan%202016%20.pdf, accesat la 06.06.2016. 
S Scopul acestor organizaţii este de obţinere a hegemoniei regionale iraniene și de luptă de partea regimului sirian la putere. 
A se vedea: Elliot Friedland, Who's Who in the Syrian Civil War, Clarion Project, 2014, pp. 5 şi 7, disponibil online la: 
http:/Awww.clarionproject.org/sites/default/files/Clarion%20Project%20SyrianY%20Civi1%20W ar%20Factsheet.pdf, accesat 
la 02.06.2016. 

armate afiliate acestora, care sunt, în parte, islamici sunniţi, forţe seculariste, kurzi şi alte miliții 
(pro-democraţi — Armata Siriană Liberă, unități de protecție populară şi aliați; pro-hegemonie 


ă“” — Frontul Islamic, Jabhat al-Nusra, gruparea Stat Islamic), sprijinite de coaliția SUA, 


islamist 
la care s-au anunţat că participă Arabia Saudită, Qatar, Bahrain, Emiratele Arabe Unite, Turcia, 
Regatul Unit al Marii Britanii, Franţa, Australia, Belgia, Canada, Danemarca, Iordania, Olanda, 
în care, de fapt, SUA execută cele mai multe atacuri aeriene asupra ISIS în Irak şi Siria“. Astfel, 
prinsă între diferitele interese interne şi externe, Siria este măcinată de un conflict armat ce a 
generat o criză umanitară gravă şi exodul populației civile în interiorul, dar şi în exteriorul 
țării, 

În intervalul aprilie-mai 2016, ISIS a lansat o serie de atacuri în interiorul şi de-a lungul 
periferiei lumii musulmane, în scopul generării dezordinii regionale şi pentru a împinge limitele 
„califatului” în spații non-musulmane învecinate. Grupul terorist îşi extinde amprenta spre 
marginile teritoriilor non-musulmane, aşa cum se arată prin arestările din Inguşeţia (Rusia) şi 
escaladarea atacurilor în zonele cu populaţie majoritar musulmană din Bangladesh, Filipine şi 
Pakistan. Probabil, ISIS se pregăteşte să lanseze noi filiere în Bangladesh şi Filipine în timpul 
lunii Ramadanului, care începe pe 6 iunie 2016. De asemenea, ISIS îşi continuă campania de 
slăbire a centrelor regionale de putere, aşa cum se arată prin atacul organizat în capitala 
egipteană şi atacul dejucat în Mecca (Arabia Saudită), indicând faptul că ISIS poate planifica un 
atac asupra Mecca în timpul Ramadanului. 

ISIS a continuat operațiunea „Invazia lui Abu Ali an-Anbari”, declarată la 30 aprilie 2016, 
susținând atacuri în Irak, Libia, Yemen şi Egipt, indicând capacitatea de a sincroniza o singură 
campanie pe mai multe wilayats” (provincii) înainte de Ramadan. Mai mult, deşi Rusia şi-a 
continuat campania aeriană împotriva opoziției siriene, în pofida intențiilor sale iniţiale de a 
suspenda temporar bombardamentele asupra Siriei, grupul terorist a demonstrat reziliență în 
terenul său de bază materializată în atacuri care au continuat în jurul Bagdadului (Irak) şi în 
crearea noului wilayat Sahel în Siria, pe 23 mai 20167). 


În 30 mai 2016, forţele libiene au avansat împotriva bastionului Sirteal ISIS dinspre est şi 


S! Deşi scopul imediat îl constituie eliminarea regimului de la putere, scopul final al implicării în conflict îl 
constituie crearea unui Stat Islamic. 

68 War on ISIS: Who's doing what?, 27 noiembrie 2015, disponibil online la: http://edition.enn.com/2015/11/20/ 
world/war-on-isis-whos-doing-what, accesat la 02.06.2016. 

© Conform Biroului pentru Coordonarea Afacerilor Umanitare al ONU (OCHA), 4,8 milioane de sirieni au fost 
obligați să-şi părăsească ţara, iar 6,5 milioane sunt strămutate în interiorul țării, ceea ce face a generat cea mai mare 
criză migratorie la nivel global. A se vedea detalii la: About the crisis, http://www.unocha.org/syrian-arab- 
republic/syria-country-profile/about-crisis, accesat la 08.06.2016. 

7 Termenul este folosit pentru provinciile situate sub controlul administrativ şi militar al grupării Stat Islamic. A se 
vedea detalii la: Understanding the Islamic State 's system - structure and wilayat, 22 februarie 2016, disponibil online la: 
https:/Awww.redanalysis.org/2015/05/04/understanding-the-islamic-states-system-structure-and-wilayat, accesat la 08.06.2016. 
7! Caitlin Forest, Isis 's Regional Campaign: May 2016, Institute for the Study of War, 3 iunie 2016, disponibil online 
la: http://arww .understandingwar.org/backgrounder/isiss-regional-campaign-may-2016, accesat la 07.06.2016. 

vest, luând controlul asupra Ben Jawad şi intrând în al Nawfaliyah la est de Sirte, ajungând apoi 
la staţia de alimentare a Golfului în vest de Sirte”. 

Conflictul armat continuă, astfel că, în prezent, milioane de refugiați sirieni au inundat statele 
vecine Iordania în sud, Liban în vest şi Turcia în nord şi nu numai”. În plus, violenţa sectară între 
comunitățile musulmane sunnite şi şiite a cuprins şi Libanul, iar conflictul accentuează violenţa şi în 
Irak şi Israel. Mişcarea libiană Hezbollah este profund implicată în războiul civil sirian sprijinind 
regimul preşedintelui sirian Bashar al-Assad, estimându-se că aproximativ 1.200 de luptători Hezbollah 
au fost ucişi în Siria de la începutul conflictului”. De asemenea, în Siria, condiţiile de securitate se 
menţin ostile: nu există lege şi ordine, există război direct sau război civil, amenințarea asupra 
populației este constantă, punându-i viaţa în pericol iar teroriştii islamişti desfăşoară o campanie de 
mare intensitate împotriva tuturor celor care se opun expansiunii teritoriale a califatului islamic. 

Scopul imediat principal al ISIS va rămâne consolidarea pozițiilor obținute şi construirea 
califatului în Siria şi în nordul Irakului. Se preconizează că următoarele două luni constituie o 
perioadă de risc ridicat de creştere bruscă a numărului de atacuri ale ISIS în timpul sărbătorii 
islamice Ramadan. Aceasta pe fondul în care ISIS foloseşte în mod tradițional sărbătoarea 
Ramadanului (anul acesta se desfăşoară în perioada 6 iunie - 05 iulie 2016) ca justificare pentru 
atacurile sale şi ca o ocazie de a-şi reorienta strategia. De altfel, presa occidentală atrage atenția 
asupra faptului că, recent, pe Internet, au început să apară materiale video realizate de adepţi 
ISIS, prin care se anunță perpetuarea unor noi atacuri asupra unor capitale ale Europei, printre 
care sunt amintite Londra, Berlin sau Roma”. Unii analişti occidentali merg dincolo de aceste 
materiale de propagandă, considerând că un atac nuclear al grupării Stat Islamic în Europa 
reprezintă o ameninţare reală ”®. Indiferent de intenţiile teroriștilor islamici, Occidentul trebuie să 
aibă pregătite planuri de protecţie şi reziliență pentru arealele metropolitane, care să conţină 
soluţii pentru orice tip de acțiune disruptivă preconizată şi statele coaliției antiteroriste să 
continue activ lupta împotriva bazelor militare ale grupărilor extremiste islamiste prin toate 


mijloacele militare sau non-militare pe fronturile deschise în Orientul Mijlociu. 


7? ISIS’s Regional Campaign: May 2016, Institute for the Study of War, p. 2, disponibil online la: 
http://wvww.understandingwar.org/sites/default/files/1SIS%20Regional%20Map%20May%202016.pdf 

7? La 2 iunie 2016, Biroul pentru Coordonarea Afacerilor Umanitare al Organizaţiei Naţiunilor Unite (OCHA), 
prezintă că un număr de 2,1 milioane imigranți sirieni sunt înregistrați în Egipt, Irak, Iordania şi Liban, 2,7 milioane 
în Turcia şi 29.000 în Africa. De asemenea, în Europa au aplicat pentru azil un număr de 1.004.345 sirieni între 
aprilie 2011 şi martie 2016. A se vedea: Syria Regional Refugee Response, Inter-agency Information Sharing Portal, 
2 iunie 2016, disponibil online la: http://data.unhcr.org/syrianrefugees/regional.php, accesat la 08.06.2016. 

7 Global Conflict Tracker, Council on Foreign Relations, 7 iunie 2016, disponibil online la: http:/Avww.efr.org/ 
global/global-conflict-tracker/p321374!/conflict/sectarian-conflict-in-lebanon, accesat la 08.06.2016. 

A se vedea: Islamic State threatens London in sick new propaganda video showing mass executions, beheadings 
and the Eiffel Tower being destroyed, 6 aprilie 2016, disponibil online la: http://www.news.com.au/world/europe/ 
islamic-state-threatens-london-in-sick-new-propaganda-video-showing-mass-executions-beheadings-and-the-eiffel- 
tower-being-destroyed/news-story/65293f9853ed7c394€264f97fcac7bfc, accesat la 08.06.2016. 

75 Islamic State Nuclear Attack In Europe A ‘Real Threat’, Say Analysts, 8 iunie 2016, disponibil online la: 
http:/Avww .breitbart.com/london/2016/06/08/islamic-state-nuclear-attack-europe-real-threat-say-experts, accesat la 08.06.2016. 

Capitolul 4 
CRIZA EUROPEANĂ A REF UGIAȚILOR (V) 
Alexandra SARCINSCHI 


Conform statisticilor publicate de Organizaţia Internațională pentru Migraţie (OIM), de la 
începutul anului 2016, 222.149 indivizi au călătorit în Europa pe rute de tranzit diverse din 
Africa, Asia sau Orientul Mijlociu”. 

În primul trimestru al anului 2016, cele opt rute principale de migraţie ilegală către Europa 
au înregistrat, cu câteva excepţii, o creştere substanțială a numărului de imigranţi, comparativ cu 
aceeaşi perioadă a anului anterior”. Astfel, pe ruta estică, numărul migranţilor a fost de 213 
(211 în primul trimestru al anului 2015). Pe ruta est-mediteraneană, cea mai populată dintre cele 
opt, au fost înregistrați 157.019 imigranți, de peste 11 ori mai mult decât în aceeaşi perioadă a 
anului anterior. Ruta vest-balcanică a înregistrat şi ea o creştere masivă față de anul 2015, de la 
32.950 de imigranţi la 112.477 imigranţi. Ruta central-mediteraneană, care include şi ruta Apulia 
şi Calabria, numărul imigranților a crescut de aproape 3 ori: de la 10.252 în primul trimestru al 
anului 2015 la 27.147 în aceeaşi perioadă a lui 2016. De asemenea, şi pe ruta vest-africană a fost 
consemnată o creştere semnificativă a numărului de imigranți, de la 36 în 2015, la 1.350 în 2016. 
În schimb, pe ruta vest-mediteraneană, numărul imigranţilor a scăzut de la 2.808 la 1.408, iar pe 
ruta circulată Albania-Grecia, numărul imigranţilor a scăzut de la 1.907 în primul trimestru 2015 
la 1.350 în aceeaşi perioadă din 2016.” 

Deşi, în a doua parte a lunii martie, numărul cererilor de azil înregistrate în țările Uniunii 
Europene a scăzut, ca urmare a semnării acordului între UE şi Turcia, OIM înregistrează în aprilie 
creşterea numărului de imigranţi dinspre Turcia către Grecia, de la aproape zero pe zi, la 150 de 
persoane pe zi. În plus, aceeaşi organizaţie avertizează că există semnale referitoare la creşterea 
numărului imigranţilor dinspre Africa Subsahariană prin Marea Mediterană spre Europa“. 


Un sondaj de opinie realizat de OIM în luna mai şi începutul lunii iunie 2016, având ca grup 


7! Conform statisticii Organizaţiei Internaţionale pentru Migraţie, Migration Flows, URL: https://migration.iom.int/ 
europe. 

78 Conform analizei statisticilor publicate de FRONTEX, URL: http://frontex.europa.eu/trends-and-routes/ migratory 
-routes-map. 

” Ibidem. 

% Fa, OIM: Fluxul de imigranți din Turcia spre Grecia începe să crească din nou, Agerpres, URL: 
http://www.agerpres.ro/externe/2016/04/22/oim-fluxul-de-imigranti-din-turcia-spre-grecia-incepe-sa-creasca-din- 
nou-15-50-32. 

țintă populaţia migratoare de pe rutele mediteraneană şi vest-balcanică, cele mai populate, a adus 
în prim-plan nu doar profilul imigranților, ci şi intenţia de stabilire, motivele şi costurile călătoriei. 
Analiza datelor rezultate în urma anchetei pe un eşantion de 991 migranti şi refugiați (85% bărbaţi 
şi 17% copii) de pe aceste rute a relevat următoarea compoziţie a populației pe criteriile: 

- vârsta medie: femei — 30 de ani, bărbaţi — 26 de ani; 

- naționalitate: afgani — 29%, sirieni — 21%, naționalități africane — 18%, pakistanezi — 
12%, irakieni — 6%; 

- status marital: femei — 23% necăsătorite, 66% căsătorite, 7% divorţate, 4% văduve; 
bărbaţi — 67% necăsătoriți, 32% căsătoriţi, 1% divorțaţi, 0% văduvi; 

- status ocupaţional: femei — 70% neangajate, 21% angajate, 1% pensionare, 8% studente; 
bărbaţi — 40% neangajaţi, 41% angajaţi, 0% pensionari, 19% studenţi; 

- educaţie: 53% - educaţie terțiară, 31% - educaţie secundară, 34% - educație primară; 

- domeniu ocupaţional: agricultură, vânzări, construcții, electricitate, transporturi, IT şi 
comunicaţii, profesor etc. 

În ceea ce priveşte ţările de origine şi cele de destinaţie pentru populaţia eşantionului, 
matricea rezultată în urma corelării acestor doi itemi arată că Germania reprezintă principala țară 
de destinaţie pentru afgani, pakistanezi, sirieni şi irakieni: 77% dintre sirieni şi irakieni şi 54% 
dintre afgani şi pakistanezi au declarat că intenţionează să se stabilească în această ţară.“ 
Motivele acestei alegeri sunt: condiţiile socio-economice mai bune, reîntregirea familiei si 
condițiile mai facile pentru obținerea azilului. Mai mult, la întrebarea referitoare la prezența 
rudelor în țara de destinație, 35% dintre respondenții afgani şi pakistanezi şi 53% dintre cei 
sirieni şi irakieni au răspuns afirmativ.** 

În acelaşi timp, Italia şi Franţa apar ca principale ţări de destinaţie pentru naţionalităţile 
africane (în special din vestul şi nordul Africii), care doresc să ajungă acolo datorită condițiilor 
statutul de azilant (5%). Dintre aceştia, 54% au precizat că au rude într-una dintre cele două 
tări.“ 

Analiza datelor furnizate de această anchetă oferă şi informații referitoare la călătoria 
migrantților, ceea ce este deosebit de important pentru identificarea tiparelor de călătoria şi a 
potențialelor măsuri pentru gestionarea acestui flux: 


- majoritatea respondenților sirieni şi irakieni (77%) şi afgani şi pakistanezi (68%) 


81 IOM, Mixed Migration Flows in the Mediterranean and Beyond. Analysis: Flow Monitoring Surveys, 2016, URL: 
https://www.iom.int. 

“ Ibidem. 

® Ibidem. 

4 Ibidem. 


25 


călătoresc în grup, în timp ce naționalitățile africane călătoresc individual (62%); 

- 56% dintre afgani şi pakistanezi au raportat un cost al călătoriei de peste 5.000 
euro/persoană, în timp ce doar 18% dintre africani şi 13% dintre sirieni şi irakieni au făcut 
referire la această sumă; 83% dintre sirieni şi irakieni au precizat un cost aflat între 1.000 şi 
5.000 de euro al călătoriei; 

- majoritatea respondenților au indicat părăsirea țării de origine cu 3-6 luni în urmă, în 
timp ce 42% dintre africani şi-au părăsit ţara cu peste şase luni în urmă. ® 

Sondajul OIM poate constitui un punct de plecare pentru conturarea unei poziții comune a 
statelor europene în ceea ce priveşte modalitatea de răspuns la criza refugiaților, deoarece este 
evident că este puţin probabil ca măsuri precum relocarea în funcție de cote să fie eficiente, în 
condiţiile în care profilul refugiatului include caracteristici precum hotărârea de a se stabili doar 
în anumite țări în care fie identifică anumite condiții economice dezirabile, fie are deja rude 
stabilite acolo. Un exemplu elocvent este cel al statisticilor publicate de către guvernul grec în 
luna mai, conform cărora unul din şapte solicitanţi de azil procesaţi în cadrul schemei UE de 
redistribuire a refugiaților în interiorul blocului comunitar fie a refuzat să fie mutat, fie a plecat 
fără să anunţe autorităţile 5. 

În ceea ce priveşte componenta de gestionare a crizei europene a refugiaților, Uniunea 
Europeană a finalizat comunicatul Comisiei Europene către Parlamentul şi Consiliul European 
„Spre o reformă a sistemului european comun de azil şi îmbunătăţirea căilor de intrare legală în 
Europa”, prin care se doreşte trecerea de la un sistem care, nefiind proiectat pentru gestionarea 
unor asemenea fluxuri masive, împarte disproporționat responsabilitatea către anumite state 
membre şi încurajează neintenționat fluxurile migratoare necontrolate şi ilegale, la un sistem care 
să furnizeze ordine şi rute sigure către UE pentru cetăţenii statelor terţe care au nevoie de 
protecţie sau care pot contribui la dezvoltarea economică a Uniunii%. Acest document prevede 
patru tipuri de măsuri importante: îmbunătăţirea rutelor legale şi sigure către Europa, 
îmbunătăţirea folosirii şi implementării rutelor existente, consolidarea sistemului european 
comun de azil şi gestionarea cauzelor migraţiei. De asemenea, a fost stabilit un set de priorități 
ce vizează îmbunătăţirea structurală a sistemului european comun de azil, precum: 

- stabilirea unui sistem eficient şi echitabil pentru determinarea statului membru 


responsabil pentru cererile de azil, prin modificarea Regulamentului Dublin, prin completarea cu 


5 Ibidem. 

5 Agerpres, Refugiații din Grecia refuză să fie transferați în state ca Bulgaria sau România (autorități), 17 mai 
2016, URL: http://www.agerpres.ro/externe/2016/05/17/refugiatii-din-grecia-refuza-sa-fie-transferati-in-state-ca- 
bulgaria-sau-romania-autoritati-- 13-48-47. 

* European Commission, Communication from the Commission to the European Parliament and the Council 


Towards a Reform of the Common European Asylum System and Enhancing Legal Avenues to Europe, Brussels, 
06.04.2016 COM(2016) 197 final. 

un mecanism echitabil corector sau transformarea sa într-un sistem bazat pe cote de distribuţie; 

- consolidarea sistemului EURODAC, prin adaptarea acestuia la modificările 
mecanismului Dublin şi utilizarea sa şi dincolo de cazurile de azil; 

- sporirea convergenţei în cadrul sistemului de azil prin elaborarea unui nou regulament, 
care va stabili o procedură unică de azil în Europa şi va înlocui Directiva pentru Proceduri de 
Azil, dar şi prin modificarea şi/sau înlocuirea unor directive specifice; 

- prevenirea mişcării secundare a solicitanților de azil în cadrul UE, prin includerea unor 
măsuri procedurale consolidate în cadrul noilor proceduri de azil şi a directivelor specifice pentru 
a descuraja şi sancţiona mişcarea ilegală către alte state membre; 

- elaborarea unui nou mandat pentru Biroul European de Sprijin pentru Azil, astfel încât 
acesta să poată juca un nou rol în implementarea politicii de azil, dar şi un rol operațional 
consolidat, furnizând resurse financiare suficiente şi mijloace legale pentru realizarea acestui 
scop.55 

Pe lângă aceste măsuri, a fost adoptată şi Declaraţia Summitului G7 (Japonia), ce conține şi 
referiri la un răspuns global pentru criza migrației şi refugiaților şi încurajează admisia temporară 
a refugiaților şi stabilirea unor scheme de relocare pentru a reduce presiunea asupra ţărilor care 
găzduiesc un mare număr de refugiaţi”. 

Dincolo de aceste declaraţii ce îndeamnă la unitate, există şi poziţii negative la adresa 
migranților/refugiaţilor ce, în mediile naționaliste, xenofobe, şi nu numai, au devenit teme de 
campanie, cum este cea pro Brexit. De la începutul campaniei, nouă luni consecutiv, imigranții 
au constituit în sondajele de opinie cea mai importantă problemă cu care se confruntă Marea 
Britanie, fiind structurată pe mai multe dimensiuni: de la corelaţia cu securitatea naţională, la 
viitorul migraţiei şi dacă restricţiile asupra acesteia sunt compatibile cu ieşirea din UE.” 

Aşadar, lunile aprilie şi mai 2016 nu au înregistrat schimbări dramatice în fluxul de 
migranți/refugiaţi, însă se poate afirma că, deşi începe să se cristalizeze un răspuns european 
concertat destinat gestionării acestei crize, din păcate mesajele negative capătă amploare, 
contribuind la dezvoltarea reacțiilor xenofobe în ţările vizate de acest val şi, în special, în 
Regatul Unit al Marii Britanii şi Irlandei de Nord, a cărei apartenenţă la UE, ținta refugiaților, 


depinde de votul din luna iunie. 


8 Ibidem. 

5 G7 Ise-Shima Leaders’ Declaration, G7 Ise-Shima Summit, 26-27 mai 3026, URL: http://www.mofa.g0.jp/ 
files/000160266.pdf. 

” Will SOMERVILLE, Brexit: The Role of Migration in the Upcoming EU Referendum, 4 mai 2016, URL: 
http://ww.migrationpolicy.org/article/brexit-role-migration-upcoming-eu-referendum. 

